ดาวโจนส์ปิดที่ 10,442.41 จุด ลดลง 8.23 จุด
ดัชนีดาวโจนส์ปิดที่ 10,442.41 จุด ลดลง 8.23 จุด ด้านน้ำมันดิบปิดที่ 77.82 ดอลล์ เพิ่ม 64 เซนต์&nbsp; หลังทุกฝ่ายคลายความตื่นเต้นที่มีต่อท่าทีของจีน
22 มิ.ย. 2553

ดัชนีดาวโจนส์ปิดที่ 10,442.41 จุด ลดลง 8.23 จุด ด้านน้ำมันดิบปิดที่ 77.82 ดอลล์ เพิ่ม 64 เซนต์  หลังทุกฝ่ายคลายความตื่นเต้นที่มีต่อท่าทีของจีน
ปิดการซื้อขายตลาดหุ้นสหรัฐ ดัชนีปรับเพิ่มในช่วงแรก โดยนักลงทุนพอใจที่รัฐบาลจีนประกาศผ่อนปรนอัตราแลกเปลี่ยนให้มีความยืดหยุ่นมากขึ้น ส่งผลให้อัตราแลกเปลี่ยนเงินหยวนพุ่งขึ้นแตะระดับสูงสุดในรอบ 5 ปี ซึ่งเงินดอลลาร์สหรัฐที่อ่อนค่าลงเมื่อเทียบกับเงินหยวน จะทำให้สหรัฐได้เปรียบมากขึ้นในการส่งสินค้าออกไปจำหน่ายยังประเทศจีน ก่อนที่นักลงทุนจะเทขายหุ้นทำกำไร ทำให้ดัชนีปรับลดลง
ด้านราคาน้ำมันดิบตลาดไนเม็กซ์ เพิ่มขึ้น 64 เซนต์ ไปปิดที่ 77.82 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ 10,442.41 จุด ลดลง 8.23 จุด แนสแดค ปิดที่ 2,289.09 จุด ลดลง 20.71 จุด และเอสแอนด์พี ปิดที่ 1,113.20 จุด ลดลง 4.31 จุด